—> Türkün qızıl kitabı adlanan» TÜRKÜN VƏ TÜRK DİLİNİN KÖKƏNİ (mixi yazılı mətnlər əsasında) kitabının qısa məzmunu | News\nВремя в Баку - 02:02\nАзербайджанские спортсмены на Паралимпиа...Участники конференции «Идеи и стратегия ...Эльмира Алиева награждена орденом «...Поздравление Президента Ильхама Алиева а...Михеил Джанелидзе: Грузия заинтересована...\nПРЕСС-РЕЛИЗ О культурном фестивале «Дружбы народов» в Бухаре\nПРЕСС-РЕЛИЗ В Сурхандарье состоится Первый фестиваль искусства бахши\n—> Türkün qızıl kitabı adlanan» TÜRKÜN VƏ TÜRK DİLİNİN KÖKƏNİ (mixi yazılı mətnlər əsasında) kitabının qısa məzmunu\nTarixdə ilk dəfədir ki, çivi yazıların dilinin Türk dili olduğu faktı 34 fəsillik bu kitablarda öz eksini tapıb. Bəşər kəndi sivil dünyası ilə gil yazılı lövhələrə borcludur. Onlar türkündür. 8 min il bundan qabaq Babildə Türk ilk piktoqram yazıları icad ədəndən sonrakı 2 min ildə onları çivi işarərələrinə çevirdi. Bundan sonra insan düşündüklərini nisbətən asanlıqla yazı vasitəsilə ifadə etmək imlanı qazandı. Bizim türk dilində olduqlarını təsdiqlədiyimiz yazılı mənbəələrə çox böyük arealda rast gəlinir. Babilden əlavə, onlara İribunyedə (İrevanda), Nahçıvanda. Muğanda, Luristan və Təhti Cəmçid (Persepolis) və Həmmədanda da var. Onlar türkün yaşadıkları coğrafi gənişliyin tarihi nişanələridir. Kitap 10 minillik Türk tarihini danılmaz dəlillər və yazılı gerçək həqiqətlərlə tədiqləyən yazılı qəbalədir.\nГЕНЕЗИС ТЮРКА И ТЮРКСКОГО ЯЗЫКА (на основе клинописи) (rusca), GENEZIS OF TURK AND TURKSIH LANGUAGE (on the base of cuneiform) (ingilisce) – TÜRKÜN QIZIL KİTABI TÜRKÜN VƏ TÜRK DİLİNİN KÖKƏNİ (mixi yazılı mətnlər əsasında) kitabları akademik səviyyədə yazılmış fundamental əsərlər olub, ilk dəfə dünyaya mixi yazılı mətnlərin dilinin türk dili olduğunu bəyan edir. Bu ideya göydən düşməyib. Sayı 650-dən çox olan mixi işarələrin ilk deşifrəçiləri ingilis Raulinson, holland Hinks və fransız Oppert (1835-1856) bəzi mətnləri tərcümə edəndən sonra qərara gəlmişdilər ki, onların dili iltisaqi (aqqlütinativ, yapışqan) dil olub, türk dillərinə çox oxşayır. Əfsus ki, bu ideya sonradan sarpdırıldı və Şumer, Akkad, Urartu adlandırılan süni dillər peyda oldu. Biz bizə qədər bütün tədqiqatçılardan fərqli olaraq, səslərin, sözlərin oxşarlığına deyil, bütöv sətirlərin və mətnlərin tərcüməsinə baş vuraraq, “Semantik modelləşdirmə” adlandırdığımız metodla sübut edirik ki, mixi yazıları əlifba olmayıb (səslərin qrafikası), heca sisteminə əsaslandığından (ulular hecalara işarələr icad ediblər) və yazıda durğu işarələrindən istrifadə edilmədiyindən, hər kəs onlara öz istədiyi kimi yanaşır. Nəticədə, yalan və boş sözlər yığnağından ibarət tərcümələr peyda olur. Onlar da sanballı dünya elm jurnallarının səhifələrini doldurur.\nBiz də modəlləşdirmə metoduna 40 illik araşdırmalar sonucu gəlmişik. Azərbaycanca yazılan və 10 iri mətnin türkcə tərcüməsini özündə birləşdirən 472 səhifəlik ƏCDAD kitabı, (azərbaycan türkcəsi, Sietl, 1997), bu sahədə bizim ilk tərcümə təcrübəmiz idi. Adları çəkilən kitablar isə əvvəlki mətnlərin təkmil tərcümələri ilə yanaşı, bir çox yeni mətnlərin tərcümələrini də özlərində cəmləyir.\nKitablar 34 fəsildən ibarətdir:\n“Ön söz əvəzi Xülasə” adlanan ilkin bölməsi (7 səh.) kitabın yazılma məqsədindən, əsərləri təftiş edilib, yalan-palan olduğu üçün heçə endirilmiş müəlliflərə müraciətdən və aldığımız nəticələrdən söhbət açır.\n1-ci Fəsil — (9 səh.) — “Mixi yazıların dili “Şumercə,” yoxsa türkcə səslənir?” adlanır. Bu fəsildə Gil yazılı işarələrin yaranma və sirrlərinin açılma tarixinə baş vurulur, dünya alimlərinin bu sahədə atdıqları kobud səhvlərə diqqət çəkilir. Guya “Şumer, Akkad, Assir, Urartu” və s. xalqlara məxsus olduqları deyilən qədim sətirlərin modelləşdirilməsi sayəsində onların necə asanlıqla türkcə səslənmələri barədə faktiki misallar gətirirlir. Yapışqan dil olduğundan, uzun hecalı kəlmələrlə zəngin olan (bəzən 10-12 heca) türk dilindən hansı yolla adları çəkilən süni dillər yaradılması mexanizmi göstərilir. Süni dillərdən edilən süni tərcümələr də zəngin bəşər tarixini yağmalayır, mətnlərin başına-gözünə döyülərək ən müxtəlif sahələrə həsr edilmiş real mövzular boş-boş sözyığınına çevrirtdirilir. İnsan qəlbinin real yanğısı, istəyi, arzusu, zəkasının məhsulu heç zaman olmamış bir yığın allahlarla əvəz edilir. Mövzular Yerdən uzaqlaşdırılıb göylərlə bağlanır, mərkəzdə zəkalı İnsan deyil, cinlər, şəyatinlər durur, onlar mətnlərin baş qəhrəmanları kimi təqdim edilir. Bütün dünya üzrə edilmiş tərcümələri bir yerə yığsan, ulu nəsillərdən bircə sətirbaşı dəqiq məlumat almaq olmur. Fəslin ifşa obyekti bütövlükdə mixi yazıların tərcümələrini həyata keçirən dünyanın çox tədqiqatçılarının işləri tənqid edilir.\n2-ci Fəsil — (19 səh.) — Əcdad (1997) kitabından sonra müəllifə (T.Azərtürkə) yazılmış məktublar və kitaba verilmiş rəylər və qiymətlər toplusudur. Onlar müəllifin nə üçün gil yazılara yenidən girişdiyinin məqsədini yaxşı açdıqlarından, maraqla oxunur və bizə məlum olmayan elm sahəsinin çox sirrlərinin çölə tökülməsində oxuculara kömək edir.\n3-cü Fəsil — (8 səh.) — filologiya doktoru, rəhmətlik professor Elməddin Əlibəyzadənin (Azərbaycan) Enlil İsmə Dağan adlı antik şairimizdən ilk dəfə (1994) tərcümə etdiyim üç qəzəlinin ədəbi analizi verilir. Professor əruz vəznində olan qəzəllərin doğrudan da azərbaycan türkcəsincə yazıldığını dilimizin qrammatik qanunları ilə təsdiq edən geniş təsvirini qələmlə çəkir.\n4-cü Fəsil — (9 səh.) — Azərbaycan türk tarixini, türkü təhrif edən, onu daima yamanlayan, türkün X əsrdən əvvəlki tarixindən yazmaq istəyən hər bir müəllifi ən pis küçə latayirləri ilə mətbuat səhifələrindən söyüb, ağzına gələni deyən, bütün qədim türkdilli xalqları da irandilli adlandırmaqla, Kəsrəvi kimi alçaq satqının ideyasını (biz Azərbaycan türkləri farsdan dönmüşük) təsdiqləməklə, fars dəyirmanına su tökən Azərbaycanın başıbəlalı tarixçisi İqrar Əliyevə T.Azərtürkün 1999-da ünvanladığı və onu ifşa edən geniş elmi məktubundan ibarətdir.\n5-ci Fəsil – (9 səh.) — “Qədim Türkün yazılı dünyasına qısa səyahət” adlanır. Fəsil Qazan Universitetinin tarix üzrə professoru, kitabın rus variantının elmi redaktorlarından biri, dostum Qamirzan Davletşinə məktub formasında tərtib edilib. Türk və xüsusilə Tatar türkləri tarixinə çoxlu sanballı əsərlər həsr etmiş Davletşin müəllifin nəticələrinə inanır. O tez-tez universitet tələbələri qarşısındakı mühazirələrində mənim araşdırmalarımın nəticələrindən geniş istifadə etdiyini yazır. Çar- və Sovet Rusiyası imperiyasının apardığı siyasətinin biz türklərin tarixini bu torpaqlardan necə məharətlə sildirib, yerində virusla zədələnmiş süni erməni kələmləri əkdirdiyini tutarlı dəlillərlə, mixi yazılı yeni tapıntılarla sübutu bu fəsildə öz əksini tapıb.\n6-cı Fəsil – (21 səh.) — Yüzlərlə tərcümə edilə bilinməyən, yəni “Şumer”, “Akkad” dilləri üçün düzəldilmiş süni lüğətlərə heç cürə sığmayan mixi sözləri, və söz birləşmələrinin türkcə səsləndiklərinə, onlardan enən türk rayihəsinə diqqət yetirərək (hələ 1980-ci illərdən), durğu və sözayırıcı işarələrsiz yazılmış hecalı yazı sistemində hecaların düzgün qəliblənməməsi qərarına gələn müəllif, ABŞ-da zəngin elmi materiallardan istifadə edərək öz ideyasının həqiqiliyini bir daha təsdiq etdi. Və aydın oldu ki, mixi işarələri düzgün deşifrə edilsələr də, bütün çaşqınlıq sətirlərin oxunmasında (semantik (məna) cəhətdən) bir yerə yığılmasında baş verir. Və bu da olmamış süni dillərin yaranmasına səbəb olur. Bu fəsildə söhbət qədim yazıların türkcə «fonetik və semantik modelləşdirmə metodundan» və onun tətbiqi sayəsində qədim “ölü” mətnlərə yenidən nəfəs verilməsindən gedir.\n7-ci Fəsil – (20 səh.) — “Mixi işarələrin mənşəyi. Kimindir onlar?” adlanır. 8 min il öncə, hələ yazı icad olunmamışdan qabaq, ulular şəkil yazılardan istifdə ediblər. Məs., maral buynuzu çəkərək, ona “darax” deyiblər. Sonrakı 2 min il ərzində həmən şəkil yazılar tədricən mixi yazı sisteminə təkamül edib. Bu yol həm də əlifba yasının yaranmasına mane olub. Piktoqramların mənalarına söykənərək, onların türkün əcdadları tərəfindən yaradıldıqları faktları çoxlu misallarla sübuta yetirilir.\n8-ci Fəsil – (26 səh.) — “İncildə türkizmlər” adlanır. Amerika alimi, şumüerşünaslığın əsasını qoymuş Odessa yəhudisi S.N. Kramer sübut edir ki, yəhudilər şumerlərdən şox şeyləri iqtibas ediblər, yəni borc alıblar. Hətta, İncilin ilkin kitabı olan Mənşə (Yaranış) gil yazılardan köçürmədir və bunun üçün o, 20-dən artıq fakt gətirir. Bizim tədqiqatlar onların 20-dən daha çox olduğunu sübut edir. Və biz deyəndə ki, şumer adında xalq olmayıb, gil yazılı xalq özünü Türük (türk) adlandırıb, o zaman kimin kimdən borc aldığı tam aydınlaşır. Adamdan İbrahimə (Abraham) kimi Ataerkillərin (Patriarxların) adlarından tutmuş, ay adlarına qədər – hər şeyin türkcə səsləndiyi faktları hər kəsi təəccübdə buxovlamaq qabiliyyətinə malikdir: «Dünənki nomad» sayılan Türkün İncildə bu sayda izləri haradan, İlahi?!» deyə…\n9-cu Fəsil – (16 səh.) — Antik Azərbaycan şairi ENLİL İSMƏ DAĞANIN poetik yaradıcılığından danışır. Onun üç qəzəlinin tərcüməsi verilir. Bircə misal:\n“Aya Enlil, kürdür, an ki, şax e pad aça,\nƏbcü əkir ki, ağacı şum uranda dərə məhsul.”\n(Aya Enlil, ilacdır, anla ki, əgər şax (budaq) almaz qaş formasında çiçək aça,\nAğsaqqal əkir ki ağacı, tarlaya şum çəkəndə ondan heç olmasa bir nübar (məhsul) dərə).\nBu günkü Azərbaycan və Türkiyə türkcəsində səslənən bu cür yaradıcılıq nümunələri “dilbilməz” alman alimi Römerin (100 il qabaq) əlində əllaməlik nümunəsi kimi qələmə verilir – Fəsil bu cür müqayisəli açılışlarla doludur.\nSonra Şairin Anasının ölümünə həsr etdiyi iri poemasından tərcümə edə bildiyimiz (1996) kiçik bir nümunə təqdim edilir:\n“Şa Enlil, a yerdə də səmim zikir şunu,\nMərd əmər dərd sar ilə, zarı məharətlə sunu!”\n(Yaşa Enlil, a (Ana) məzarda da bizləri səmimi zikir edir (düşünür),\nMərd o adamdır ki, bu dağ boyda dərdi məharətlə sona qədər çəkə bilə…\n10-cu Fəsil — (4 səh.) – Enlil İsmə Dağanın kiçik medalyon üzərinə qazılmış dəyərli bir fəlsəfi deyimini və elementar məktəb şagirdləri üçün hazırlatdırdığı gil lövhədəki Vurma cədvəlinin açılışlarına həsr edilib:\n1 ara 1 [babbardu]-bərabərdi) 1; 2 ara 2 — 4; 3 ara 3 — 9; taa 11-ə kimi…\n11 ara 11 = 121 – (121-i ulular 60+60+1) vasitəsilə ifadə edirdilər. 60 onlarda bizim onluğu əvəz edirdi. Mərkəzdə duran oynaq rəqəm kimi. Cədvəlin sonunda “xxxx — imci ildə lu (ulu) Enlillə” (tərtib edilib) sözləri diqqəti cəlb edir. Əfsus ki, ilin rəqəmləri ovulub tökülüb.\n11-ci Fəsil – (52 səh.) — Enlil İsməni antik dövrün fövqalədə astronomu kimi təqdim edir. 38 bənddən ibarət şeirlə yazılmış kosmik elmi müşahidələr özünün elmliyi, dolğun və düzgün təsviri ilə bu günkü insanı təəccübdə buxovlayır. Məs., Ay tutulması bu günkü elmin sübut etdiyi eyni yolla 6500 il bundan öncə Enlil İsmənin qeydlərində həkk olunub:\n“Ye[r], Ay yannıtu Şəməşü, çığrı it dama anu [ki], libb ışı?..”\n(Yer və Ay günəşə yannıtu (birgə yan alcaq), çığrı (göy qübbəsi) anu (Ayı) itələyirmi (dama — tələyə) ki ha, parıltı kəsilir (libb ışı) — Ay tutulur?\nBahar Bayramının girmə anı da Enlil İsmə tədqiqatlarında bu günkü astronomik müşahidələrdən qəti fərqlənmir (həmçinin bax 30-cu fəsil). Onun yaradıcılığında Mars planeti elə bu adda da, Yupiter Mərduk, Günəş Şəməş adı ilə verilrir.\nAristoteldən 4500 il qabaq Enlil İsmə Yerin kürə (qlobus) şəklində olduğunu təsdiq edir: «… U ki aləm içdə bir kürrədü Yer ha!..» (O ki, kainatda Yer kürə formasındadır).\nBu cür zəkanın yaratdığı və min illərdən sonra belə anlaşılacaq və günərliyini itirməyəcək zəngin milli irs holland mənşəli Amerika alimi prof. M.Voqelsanqın səyləri ilə “akkad dilinin ədəbi dil nümunələri” adı altında kor qəpik dəyərində heçə endirilib.\n12-ci Fəsil – (17 səh.) – “Mərduka yeni himn, yoxsa Mərdukun qəzəbi?” adlanır. Mərduk ulularımızın şimşək, ildırım, zəlzələ və dağuna (vulkanik püskürmələr) allahı olub. Şimşəyə işarədən ona Mərd Uk (Ox) da deyiblər. İlk dəfə biz ulu yazarın Ete eli ölkəsində İşşutim adlı şəhərinin başı üstündə baş vermiş dağunanın (vulkanik püskürmənin) geniş mixi yazılı təsviri ilə tanış oluruq. Bizdən əvvəl mətni oxuyub tərcümə etmiş Bağdad universitetinin professoru al Ravi mövzunu yenə də olmamış İqiqi allahı və allahlar dəsti ilə bağlayır, torpağın, şəhərin, millətin təbii fəlakət qarşısındakı faciəsini boş-boş söz yığınına çevirir. Halbuki, hadisənin təsviri zamanı yazının müəllifi şəhərin adından aman diləyir:\n“Digir ki, İşşutim qəsri, bel (bəla, fəlakət)! Tikümtimi sərir taşlar pilpayalarla (sütunlarla)!”\n13-cü Fəsil — (31 səh.) – atda sulu qabar (sap) xəstəliyinə və onun müalicəsinə həsr edilmiş azman bir əsəri əks etdirir. Xəstəlik zamanı ata necə qulluq göstərmək, ona lazımi bitgi təbiətli ilaclar və hətta aspirinin əcdadı sayılan antiseptik səəlsi (salisil duzu), göydaş məhlulu (Mis Zaci) tətbiq etmək tövsiyə olunur. Uluların daxili endokrin və limfa vəzilərindən xəbərdar olduqları aşkar edilir. Əsər veterinariya tarixində ən dəyərli ərməğan kimi dərsliklərə salınmalıdır.\n14-15-ci Fəsillər – (13 səh.) — Yenə də veterinariyaya həsr edilmiş digər iki yığcam mətndən biri zahı atın doğuşu zamanı madyan ata qulluq etməyin təsviridirsə, digəri doğulmuş dayçaya və doğuşdan sonra zəifləmiş anaya xidmətin nümunələrinin əksidir.\n16-cı Fəsil – (54 səh.) — Naxçıvanda İlandağ qayasəthi yazısının yenidən açılışını əks etdirir. Yazının İrəvandan Culfaya oğurluğa gəlmiş Erm. Arxeologiya institutunun direktoru İqumnov tərəfindən fotosu çəkilərək İrəvana aparılıb (1989). Erməni müəllifləri u an bir yerə yığışaraq, mətnin başına-gözünə döyərək «deşifrə edib» və tələm-tələsik “Naxçıvanda Urartu yazısı” adlı məqalə ilə İtaliya jurnallarının birində çıxış ediblər (1992). İtaliyalı urartoloq mətni yenidən oxuyub və çoxlu düzəlişlər edib. Naxçıvanı, Qarabağı və hətta Cənubi Azərbaycanımzda Qərəçay sahillərini Urartu dövlətinin sərhədlərinə qatan ermənilər bu düzəlişə qızsalar da, artıq istədiklərinə nail olublar. Bizim qədim torpaqları dünya elminə Urartu əraziləri kimi tanıdıblar. Biz yenə də «gəlmələr» statusunda qalmışıq. Əslində əski qayasəthi material təmiz türkcə səslənir və o, Naxçıvan-İribunye (İrəvan)-Sərdarbad, hətta mən deyərdim, Van Xanı Sərdarın (onu da Urartu çarlığının banisi kimi tanıyır elm dünyası) Lidiya kralı Karun ilə bağladığı sazişdən söhbət açır. Orada uydurulmuş Urartudan söhbət belə getmir. Fəsil yeni erməni fırıldağının üstünü açan tutarlı elmi dəlillərlə zəngindir.\n17-ci Fəsil – (40 səh.) – Məşhur avantyurist, yəhudi mənşəli rus alimi M.Dyakonovun “tərcümələrinin” təftişinə və tənqidinə həsr edilib. İribunyedən tapılmıış və “urartunundur” deyilən boş söz yığınından ibarət tərcümələrin üstündən tərəfimizdən qələm çəkilir. Sübut olunur ki, hər üç mətn təmiz türkcədir və Azərbaycan türk dilinin qərb ləhcəsində səslənən yazılar çox böyük tarixi informasiyalarla zəngindirlər. Azərbaycan türkcəsinin çəpərəsi və ya sümüknəşi (skeleti) üstündə qurulmuş Urartı dövləti və Urartu dili tamamilə yalandır. Aydın olur ki, Dyakonovun bu cəhdləri də torpaqlarımızda düşməni yerləşdirmək və köklərini elmi cəhətdən dərinləşdirmək üçün Sovet-rus siyasətinə quru xidmətdən başqa bir şey deyil.\n18-ci Fəsil – (13 səh.) – Ədəbiyyatda uydurulmuş imperatror Sarqonun nəvəsi sayılan NƏRƏM SİN`in 3 rübaisi oxunub, açıqlanıb və məlum olub ki, hökmdar olsaydı da, Nərəm Sin, əslində antik Azərbaycan şairidir və onun gil lövhələrdə bizə gəlib çatmış şeriləri Azərbaycan ədəbiyyatının bəlkə də ən ilkin rübailəridir.\n19-cu Fəsil – (38 səh.) – Böyük şumerşünas alim sayılan Miçiqan Universiteti Şumerologiya kafedrasının müdiri və Amerikada nəşr olunan “The Journal of Cuneform Studies” — Gil yazıların Tədqiqi jurnalının baş redaktoru Polşa yəhudisi prof. P.Mixalovskinin materialının kəskin və əsaslı tənqidi ilə seçilir. Kür-Araz ovalığında doğulub, görünür, Həmədana ərə getmiş və orada doğulduğu vətəni üçün darıxan BİDA HƏMMƏDANİ adlı şairəmizin təkcə Azərbaycan poeziyasının deyil, dünya poeziyasının belə ən dəyərli, qabaqcıl incilərindən biri olacaq şeirini onun atılmış Erşahunqa adlı bir kilsənin absurdla yoğrulmuş ah-vayı ilə əvəz etməsi heç bir məntiqə sığmayan ədəbi oğurluqdur. Ulularımızın ruhlarına təhqirdir. Sətirlərini Facebook`da verdiyim “Həmmədan kuku” adlı şeir – professorun əlilə puç edilərək, mənasız söz yığınına vardırılıb.\n20-ci Fəsil – (31 səh.) – Vaxtilə Harvard Universitetinin professoru Bolio (indi o, Kanadada işləyir), babalarımızın filizdən qızıl çıxarmalarının kimyəvi yolunu azdıraraq, bir neçə mətni guya Nəbuhəddnəzərin Kaşşaya və Bau-Asitu adlı qızlarının varlığına və anların kofta-köynək dəyişmələri kimi ucuz mövzulara yozmasının toplusudur. Bu fəsil müdrik ulularımızın kalium sianid (Zaci Kian), sink sulfat (Siq Zaci), Kalium hidroksid (Yepşu) Sülemi (Süleymani — Civə) kimi kimyəvi preparatlardan istifadə edərək, altunu (qızılı) daş süxurlardan ekstraksiya etdikləri faktlarını əks etdirir. Ən təəccüblüsü və ziyada maraqlısı odur ki, ilkin mətn kalium sianidin (KCN) alınması reaksiyasını bütün ardıcıllığı ilə təsvir edir. Ulularımızın 4 min il bundan qabaq işləyib hazırladıqları sianidləşmə (kalium sinaidlə), amalqamasia (civə ilə) və flotasiya (Sink sulfatla) metodları bu gün də var dünyada qızıl istehsalında tətbiq olunan ölməz metodlardır.\n21-ci Fəsil – (12 səh.) – Bir neçə fəlsəfi məzmunlu yığcam əski deyimlərin tərcüməsidir. Məs., “Öncü idin, nam! Uğul, adam gərdümü, sərim bənim, arat Abiyi Süyuh” — İşlərin iti gedirdi — öncü idin, şan-şərəf! Oğul, eləki işlərin əydi, başımın tacı mənim, Şeyx Abidən məsləhət al. Gil lövhəyə qazılmış səhnədə kürsüsündə oturmuş müdrik ağsaqqal Şeyx (bunu da ərəb sözü sanır bizimkilər), qarşısında zindanda oturan gəncin düşdüyü situasiya kəlamı düzgün oxuduğumuza mütləq dəlalət edir. Bu ifadə ulularımızın dedikləri həyati zəngin kəlamlardan yüzdə biridir.\n22-ci Fəsil – (17 səh.) – İlk dəfə azman bir mətn türkcə ulularımızın mal mübadiləsinə həsr edildiyi yazının sirrlərini açır. Məlum olur ki, «bir ad (saysız sayda) arı pətəgü`ünü» əcdadlar «16 dennut uku`na» (gözətçı oxuna) dəyişirmişlər. Mətni oxuduqcan, uzaq türk babalarımızın həyat tərzi, nə ilə yaşayıb, nə ilə nəfəs aldıqları, necə alver etdikləri səhnələri bütün dolğunluğu ilə göz önünə gəlir.\n23-cü Fəsil – (17 səh.) – Söhbət bir parçası İstanbul muzeyinə, bir parçası Parisin Luvr muzeyinə düşmüş bir heykəlciyin üstündəki çivi yazının sirrlərinin açılmasından gedir. Bizim tərcümədə ilk dəfə dəqiq aydınlaşır ki, Amerika alimi Suterin dediyinin əksinə, balıqqulağı daşından yonulmuş heykəlcik heç də Şumerin ilkin imperator Şulqiyə yox, arzu və kamı «əl tut!» olan səxavətli ulumuza məxsusdur. Yazıda deyilir: “İç əlimdümü ki, ağlın qırşu qalu? Qalanı şu ölgin itə yala qalu. Gəl uri ki, maal? U gəlikü!” – Yəni, sən u biri dünyaya əlinin içindəki ağıl qırışından (xəttindən) başqa heç nə apara bilməyəcəksən, a xəsis. Səndən sonra nə qalsa, — heykəlin çiynində yonulmuş — bu ölgin itə yal kimi qalasıdır. Odur ki, varından qızırqanma, açıqəlli ol! Bu cür ŞAHANƏ TARİXİNİ İŞIQLANDIRAN KİTABLARIN ÇAPINA YARDIMÇI OL!\n24-cü Fəsil – (114 səh.). Bu fəsildə daha bir antik dövr yazarımızla tanış olacaq oxucu. Onun adı ŞƏMSİ ƏDƏD ABİ`dir. Tərcümə etdiyimiz əsərdə şair indiki Türkiyə və Suriya ərazilərində yerləşmiş Ete eli türk elinə gəlmiş və çoxalmış ərəblərin yerli türkləri kəsib doğramalarından yana-yana danışır. İlk dəfə Türk millətimizin adına bu poemada Türükkü şəklində 3 dəfə rast gəlirik. Məlum olur ki, ərəblərin soyqırımına məruz qalmış Ete eli türkləri Aralıq dənizini üzüb keçərək indiki İtaliyada məskun salmışlar. İlk dəfə Ete türk — Etrüsk türklərinin Ete Elindən – indiki Kilikiya dənizinin sahillərindən gəldikləri və yeni adaya öz köhnə vətənlərinin adını (Ete eli – İtali) verdikləri faktları aydın olur. Aralıq dənizi sahilində — indiki Türkiyədə yerləşmiş Turandan gəlmiş türklərin şərəfinə, Turan (Tirreniya) və Adri və Atik türk tayfalarının şərəfinə isə Adriatik dənizinin adı meydana gəlib.\n25-ci Fəsil – (19 səh.) – İtalyan alimi prof. Mayerin heçə endirdiyi böyük bir mətndən BİKƏ adlı Şairə Nənəmizin ağlasığmaz gözəlliyə malik bir əsərinin tərcüməsindən ibarətdir:\n“A nə zırı dibale çəkir uda, kad (qədd) əbbadə?! Dimmə, Kürrə Ana əməli latehə!” — O nə məharətlə udu zilə çəkir belə qəddinə biçilmiş əbada?!, Dimmə, Kürrə ona — Allaha daima əməli duada! — beyti ilə başlayan poema Bahar Bayramını erdən qarşılayacaq cəmiyyət üzvlərinin gecə səhərə qədər keçirdikləri bayram şənliyindən məharətlə bəhs edir.\n26-cı Fəsil — (17 səh.) – Mahaçqala üstündə ucalan Tarkitau (Kumıkstan) dağından vaxtilə tapılmış mixi yazılı daş yazısının türkcə olduğu faktı öz əksini tapıb. Həmən yazı olduğu kimi həm də vaxtilə Perisya imperiyasının paytaxtı olmuş Təxti Cəmşiddə (yunanca Persepolis) mərmər lövhə üstündə aşkar edilib (1799). Vaxtilə əhəmənilər sülaləsinin imperiya kimi gur-gur gurlayan dövründə onların paytaxtında türkcə yazının varlığı adamı sanki diksindirir və — İrana türk sonradan gəlib — cəfəng ideyasını alt-üst edir. Bu sarsaq ideya növbəti fəsildə də darmadağın edilir.\n27-ci Fəsil – (40 səh.) – İranın Luristan vilayətindəki Kəbir Kuh dağında aşkar edilmiş 36 sətirdən ibarət qayasəthi ox yazısı (mixi, gil, çivi yazıları — hamısı eyni məna yüklüdür) vaxtilə orada mövcud olmuş Türükkü dövlətinin (İncil) hökmdarı Aşşurun (onu Assuriyanın çarı hesab edirlər, Türükkünün də bu adda şahı olub) qonşusu pars tayfasının lideri birinci Əhəməni Haxameşə müraciətidir. Bu, yalnız qayasəthi abidəni türkcə qəlibləyib oxuyanda məlum olur. Hindistandan yeni köç edib Parsumaş adlandırdıqları yerdə məskən salmış parslar heç bir dinə xidmət etmirmişlər. Bu da cəmiyyətdə hər cürə nizamsızlığa, gigiyenaya rəayət olunmamasına, natəmizliyə, cəmiyyət daxilində çürük adət-ənənələrin kök salmasına səbəb olurmuş. İndiki Haloween (Holovin) adlanan ölülər və qarabasmalar bayramının atributları u dövrdə Hindistandan köç etmiş Parsumaş tayfalarından gəlir (Herodot). Aşşur Haxameşi özlərinin səcdə etdikləri təmiz, saf Günəşə, Oda, Ahuraya inama səsləyir. Lakin öz xalqını əzib, onun bütün qazancına sahib olan, qəddar və çopur Haxameş* bütün bu təklif və çağırışlara məhəl qoymur. Yazını oxuduqca, Herodotun ilk parslar barədə yazdğı hər cür nifrətdolu adətlərlə rastlaşırsan.\n*Haxameşin qəddarlığı və çiçəkdən qalma dərin çopurluğu yazıdan bilinir:\n«Əzir işlə əgilmüşü, giz (gizlidə) müthiş çəkür!» və\n«Şam nəlip şu üzğə kəlük (keçəl, çopur), qisas almış üyədü» (güvədir)!\n28-ci Fəsil – (18 səh.) – Cənubi Muğanın Arazqırağı Xudafərin kəndində (C.Azərbaycan) aşkar edilmiş mumiyanın üstündəki mixi yazıları təmiz türkcədir. Mumiyanın ən azı 6 min il yaşı var. Araşdırmalar və yazılardakı səmt belə mülahizə yürütməyə əsas verir ki, u “Adak (müqəddəs) yatağa yatan Hadi (yol göstərən)” Şəxs elə Zərdüşt peyğəmbərin özüdür.\n29-cu Fəsil – (9 səh) – İncilin Daniyel kitabında getmiş və əsəri yazanlar tərəfindən səhv yozulduğundan, səmti, mənası, dilinin kimə məxsusluğu tamamilə azdırılmış: “Mene. Mene, Tekele uparsin” ifadəsinin türkcə olduğu və əslində böyük bir tarixi həqiqətin əksi-sədası kimi Müqəddəs kitaba düşdüyü tutarlı elmi dəlillərlə isbat edilir. Sübut olunur ki, İncil müəllifləri ifadənin yozumunu dəyişməklə İsraili zəbt edib var-dövlətini, Yerusəlimdəki «Allah evini», talan edərək qızıl qab-qacağına sahib çıxmış, gənc hökmdarını məhv edib, on munlərlə yəhudini əsir kimi Babilə gətirmiş Nəbuhəddnəzəri lənətləmək məqsədi güdüblər. Odur ki, xristianlar arasında böyük hökmdar ən alçaq, rəzil şəxs kimi tanınır. Bunda Daniel kitabının rolu danılmazdır. Bizim üçün isə bu ifadə həm də Nəbuhəddənəzər dövründə Babil sarayında Türk dilinin hökmranlığına yazılı sübutdur.\n30-cu Fəsil – (13 səh.) — “Bahar Bayramı Türkündür, yoxsa Farsın?” adlanan bu fəsil, 9-11-ci fəsillərdə tanış olduğumuz böyük astronom Enlil İsmənin tədqiqatlarına və digər faktiki tarixi hadisələrə söykənərək, sübuta yetirilir ki, nəinki farsların Hindistandan indiki İrana gəldikləri zamandan, hətta onlar barədə hələ heç bir məlumat olmayan dövrlərdən belə Türk Bahar Bayramını Yeni ilin gəlişi kimi qeyd edirmiş. Onu Zaqrosdakı ilk dövrlərində Halovinə bənzər bayram qeyd etmiş oddan qorxan farslara bağlamağın qəti əsasları yoxdur. Əksinə, Bahar bayramının bu gün də yaşar bütün atributları Pasxanı qeyd edən tam dünya xalqları tərəfindən iqtibas edilib.\n31-ci Fəsil – (12 səh.) — Bu fəsil adətən orta əsrlərin, özü də ərəbin, farsın məhsulu sayılan muğam sənətinə məxsus muğam növləri barədə məlumata hələ 6 min il bundan qabaq tikilmiş Ziqqurat məbədindən tapılmış silindrdəki gil yazılarda rast gəlinir. Antik şairlərimizin yaradıcılıqlarında biz Uşşaq, Mahur, Rast muğamlarının adları ilə rastlaşırıq. Muğam atributları olan və ox yazıları dövründən tanınan qəzəllərin, tarın, udun, sazın, zilin (zurnanın) varlığı da muğamın antik zamanlardan mövcud olduğunu təsdiq edir. Qiymətli lyapis-lazur daşının üstündə Daguna (Heyratı) və Demüz (Segah) muğamlarının adları və ifa qaydaları barədə Ustad göstərişi də böyük həqiqətdən xəbər verir. Bütün bunlar həm də bu yaxınlarda Sankt-Peterburqda çapdan çıxmış mənim “Hanki məkandan, hanki zamandan başlanır muğam?” (120 səh.) adlı azərbaycanca-rusca kitabında da öz əksini tapıb.\n32-ci Fəsil – (12 səh.) – Gil yazılarda rast gəldiyimiz yeniliklər, bizə ilk növbədə “Miixi yazılı Azərbaycan Türk dilinin qrammatikası” (Bakı, 247 səh.) əsərini yazmağa imkan verdi. Onlar bizə həm də Azərbaycan türk dilində bir çox reformaların həyata keçirlməsi üçün təkliflər irəli sürməyə zəmin yaratdı. Biz ilk dəfə Azərbaycan dili üçün qadın cinsinin şəxs əvəzliyi (təkdə o — kişi cinsi, a — qadın cinsi üçün, cəmdə müvafiq olaraq, onlar, anlar) təklifini veirik. Zamanlar-, nəsillərarası tarixi mənəvi bağların bərpa edilməsi üçün elementar siniflərdə balalarımıza ərəb qrafikası əsaında yaradılmış və min ildən artıq istifadə olunmuş köhnə əlifbanın tədris edilməsi təklifi də onlarla dəyərli təkliflərdən biridir.\n33-cü Fəsil – (9 səh.) – Türkün indiyə qədər heç kəs tərəfindən müşahidə edilməyən əfsanəvi bir təbiətindən bəhs edir. Xəritələrlə sübut olunur ki, hara köçməsindən asılı olmayaraq Türkün tarixən məskən salıdığı yer həmişə iki çay arteriyaları arasındakı münbit torpaqlar olub (Dəclə-Fərat, Kür-Araz, Araz-Səfidrud, Amu Dəya-Sır Dərya, Orxon-Yenisey və s.).\n34-cü Fəsil – (25 səh.) – Tarixöncəki türklərdən söhbət açılır. Ox yazıların, Herodotun, Strabonun, Pilininin, Roma və digər orta əsr yunan tarixçilərinin verdikləri məlumatlara söykənərək, müəyyən edilmişdir ki, Türkün doğulduğu Torpaq İkiçayarasıdır — Babildir. O həm də Aralıq dənizi sahillərində və indi Yunanıstan (Ellin) adlanan Pelasaqiya İ-də və Çanaqqala ərazisinə təsadüf edən Pelsaqiya İİ (Herodot) yaşayıb yaratmışdır. İndiyə qədər bilinməyən çoxsaylı türk xalqlarının adları aşkar edilmişdir: Troya türkləri olan Pelasçılar, Tevkirlər (Xeyirxah türklər), Ete ellilər, Tekerler, Atik və Adrikler, Kumıklar, Kengerler, Turşlar, Trk`ler (Türklər), Eteokiprler, Eteokritler və s. xalqlar Aralıq dənizinn tarixöncəki türkdilli xalqları sırasına daxil edilməlidirlər. Yadigar qalmış çoxsaylı dil əlamətləri bütün sadalananları türkdillilərin əcdadları hesab etməyə tam imkan verir. Babilan türklərinin gil yazıları bütün dünya əlifbalarına təkan verən qüvvə olduğu kimi, Pelasq əlifbası da etrusk, yunan, latın və türkün Orxon-Yenisey runisinin əsasında duran yazıdır.\nTariyel Azərtürk professor


Mercedes-Benz möhtəşəm konsept təqdim edib - AUTO.AZ\nXəbərlər/Dünyada/Mercedes-Benz möhtəşəm konsept təqdim edib\nMercedes-Benz möhtəşəm konsept təqdim edib\n“Mercedes-Benz” şirkəti möhtəşəm kupenin konseptini təqdim edib. Avtomobil yenidən canlandırılmış “Maybach” brendi altında istehsal edilib və “Vision Mercedes-Maybach 6” adlandırılıb. Prototipin rəsmi təqdimatı Pebbl-Biçdəki zəriflik müsabiqəsində baş tutub.\nAvtomobilin uzunluğu 2+2 formulu ilə 5,6 metr təşkil edir. Bu parametrlə yenilik “Rolls-Royce Phantom Coupe”-dən üstündür. Konsept “qağayı qanadı” üslubunda qapılar, xromlaşdırılmış radiator barmaqlığı və diodlu optika alıb. Avtomobilin salonunda sensorlu cihazlar paneli və bütün lazımi informasiyanı qabaq şüşəyə çıxaran proyeksiyalı displey quraşdırılıb.\nKonsept “Maybach”-ın “Rolls-Royce”, “Aston Martin” və “Bentley” kimi bahalı modellərin hazırlanması üzrə bütün imkanlarını nümayiş etdirmək üçün düzəldilib. Bir qədər əvvəl bildirilmişdi ki, model tezliklə seriyalı olacaq və gələn il rəsmi olaraq təqdim ediləcək.\nteqlər: Mercedes-Benz, Maybach, Vision Mercedes-Maybach 6 28.08.2016


Minlərlə gəncin sahibkarlıq vərdişlərini inkişaf etdirən “Öz biznesinə başla!” adlı silsilə təlimləri başa çatıb - Biznes portal Finance Time\n1 USD 1.7001 1 EUR 2.0032 1 AED 0.4629 1 ARS 0.0975 1 AUD 1.3049 1 BRL 0.5097 1 BYN 0.8396 1 CAD 1.3298 1 CHF 1.7194 100 CLP 0.2663 1 CNY 0.2573 1 CZK 0.0779 1 DKK 0.2691 1 EGP 0.0952 1 GBP 2.2846 1 GEL 0.6654 1 HKD 0.2176 100 IDR 0.0125 1 ILS 0.4826 1 INR 0.0265 100 IRR 0.0042 100 JPY 1.5132 1 KGS 0.0244 100 KRW 0.1561 1 KWD 5.6285 1 KZT 0.0051 100 LBP 0.1124 1 MDL 0.0992 1 MXN 0.0889 1 MYR 0.4160 1 NOK 0.2049 1 NZD 1.1929 1 PLN 0.4743 1 RUB 0.0289 1 SAR 0.4533 1 SDR 2.4052 1 SEK 0.2014 1 SGD 1.2625 1 TJS 0.1927 1 TMT 0.4857 1 TRY 0.4379 1 TWD 0.0567 1 UAH 0.0620 100 UZS 0.0210 1 XAG 27.0541 1 XAU 2132.8264 1 XPD 1759.0850 1 XPT 1496.3430 1 ZAR 0.1260\nMinlərlə gəncin sahibkarlıq vərdişlərini inkişaf etdirən “Öz biznesinə başla!” adlı silsilə təlimləri başa çatıb\nBaki, Finance Time. "Coca-Cola" şirkəti, Azərbaycan Gənclər və İdman Nazirliyi və “Vətəndaş Cəmiyyətində Debat” İctimai Birliyinin(DVC) dəstəyi iləhəyata keçirilən “Youth Inc.” gənclərin sahibkarlıq proqramı çərçivəsində “Öz biznesinə başla!” silsilə təlimlərin bağlanış və mükafatlandırma mərasimi keçirilib. “Youth Inc.” Biznes İnkubasiya Mərkəzində təşkil olunmuş tədbirdə layihə iştirakçıları, proqramın koordinatorlarıvə tərəfdaşları iştirak ediblər.\n2016-cı ilin ilk yarısını əhatə edən “Öz biznesinə başla!” layihəsi çərçivəsində 12 ali təhsil ocağı, bir sıra gənclər təşkilatı, eləcə dəbütün “ASAN xidmət”mərkəzlərindəvə digər təlim-tədris ocaqlarında 36təlim keçirilməklə 1500 gəncsahibkarlığın əsaslarına yiyələnib.Təlimlərinməqsədi gənclərdə biznes ideyalarının formalaşdırılması, investorların cəlb olunması, maliyyə mənbələrinin tapılması, biznes ideyanın təhlilinin aparılması, biznesin qeydiyyatı və s. mövzularda bilik və məlumatın artırılması olub.\nTəlim iştirakçıları arasından biznes təlimçi – multipleyer adını qazanmış 30-a yaxın gənc seçilib. Bu gənclər “Öz biznesinə başla!” layihəsi çərçivəsində nəzəri biliklər öyrədilib, həmçinin auditoriya qarşısında çıxış etmək, kütləni ələ almaq, liderlik bacarıqlarını nümayiş etdirmək və s. bacarıqlar aşılanıb. Daha sonra öyrəndikləri bilik və bacarıqları nümayiş etdirən biznes təlimçilər fəaliyyətləri dövründə öz həmyaşıdları – universitet tələbələri, gənclər təşkilatları nümayəndələrinin qarşısında çıxış ediblər.\nBağlanış mərasimində çıxış edənDVC-nin proqram direktoru Ələkbər Mustafayev keçirilən təlimlərin əhəmiyyətini vurğulayıb: “Sahibkarlığın inkişafı bugünkü gənclərin bu sahə üzrə bilik və məlumatlılıq dərəcəsi, eləcə də bu sahəyə olan maraq və istəklərindən birbaşa asılıdır. Gəncləri sahibkarlığa həvəsləndirməklə Azərbaycanda bu seqmentin davamlı inkişafı üçün çalışırıq. Düşünürəm ki, bundan sonra da sahibkarlığın inkişafı üçün ölkə gənclərinə diqqət ayırmalı, auditoriya üçün sahibkarlıq mədəniyyətini təbliğ etməli, sahibkarlıq ruhunun aşılanması üçün ilkin biliklər verməliyik”.\n“Sevindiricidir ki, aramızda özünü və ətrafını inkişaf etdirmək istəyən gənclər var. Yeni dərs ilində təlimçilərimiz yeni mövzularla fərqli hədəf qruplarına öz təlimlərini keçəcək. Proqramın koordinatoru olaraq hər bir kiçik nüansı belə diqqətdə saxlayacağıq”, - deyə “Youth Inc.” proqramının koordinatoru Müşviq Həsənov qeyd edib.\nTədbirdə iştirak edən "Coca-Cola" şirkətinin Qafqaz və Mərkəzi Asiya regionu üzrə kommunikasiya meneceri Elşad Fərzəliyev bildirib: “Çox şadam ki, bu gün “Youth Inc.” proqramı növbəti layihəsini uğurla yekunlaşdırır. Təqdirəlayiqdir ki, proqramın təlimçi gəncləriilk olaraq sahibkarlıq fəaliyyəti, biznes və biznesin əsas elementləri barədə, eləcə dəonun əhəmiyyəti haqqında öyrənib daha sonra digərlərini də məlumatlandırırlar. Gənclərin iqtisadi imkanlarının yüksəldilməsi“Coca-Cola”nın ölkədə fəaliyyətinin başlıca istiqamətlərindən biridir. Məhz buna görə layihənin həyata keçirilməsində əməyi keçən hər kəsə, xüsusi olaraq da təlimçilərimizə təşəkkür edirəm. Onların sayəsində “Coca-Cola”-nın dəstəklədiyi bu proqram Azərbaycan cəmiyyətinə müsbət dəyişikliklər bəxş etməyə davam edir. Növbəti addımlarında proqram iştirakçılarına uğurlar arzulayıram!”\nRəsmi çıxışlardan sonra xüsusi meyarlar, o cümlədən keçirilən təlimlərin sayı, təlimdə iştirakçı sayı, təlim öncəsi və sonrası test nəticələri əsasında aparılandəyərləndirmənin nəticələri açıqlanıb və bütün iştirakçılar sertifikatla, layihə boyu ən yaxşı nəticə göstərən 2 təlimçi isə dəyərli hədiyyələrlə mükafatlandırılıb.\n“Keçdiyim təlimlər, qazandığım uğur mənə əsl həyat təcrübəsi oldu. Təlimlər zamanı insanları tanımaq, onlara təsir etmək, informasiyanı düzgün şəkildə ötürmək və geri almağın vacibliyini öyrəndim. Artıq geniş auditoriya qarşısında çıxışımı maraqlı etməyin yollarını öyrəndim. Təşəkkürlər “Youth Inc.!”, -deyə təlimçi Aysel Məmmədova bildirib.\n“Uğur xəritəmi çəkdikdə yolumun məhz “Youth Inc.” proqramından keçməsini görmək çox sevindiricidir. Hədəflərimə çatmağa yardımçı olan hər kəsə öz təşəkkürümü və minnətdarlığımı bildirirəm”, - deyəproqramın təlimçisiElçin Hacıəliyev öz təəssüratları ilə bölüşüb.\n“Öz biznesinə başla!” silsilətəlimlərininbağlanış və mükafatlandırma mərasimini bu link keçid vasitəsilə izləyə bilərsiniz: https://www.youtube.com/watch?v=lUVmtIvcts0\nQeyd edək ki, Azərbaycanda 2013-cü ilin yanvar ayından uğurla həyata keçirilən "Youth Inc." proqramı "Coca-Cola", Azərbaycan Gənclər və İdman Nazirliyi və DVC təşkilatının dəstəklədiyi uzunmüddətli gənclər proqramıdır. "Youth Inc."in aktiv fəaliyyət göstərdiyi illər ərzində proqram məzunları 8 müxtəlif biznes layihələr həyata keçirib və 5 minə yaxın gənc müxtəlif seminarlarda iştirak edib.


Xocalı şəhər 1 saylı tam orta məktəbin şagirdi qazandığı uğurlarla ümidli gələcəyəmizdən xəbər verir.\n17.06.2017-ci il tarixdə Xocalı rayon İH-nin və Yeni Azərbaycan Partiyası Xocalı rayon Təşkilatının dəstəyi, YAP Xocalı rayon Gənclər Birliyinin təşəbbüsü ilə bir qrup Xocalıdan olan gənclər aprel döyüşlərində ...\nBu gün Respublikamızın bütün təhsil ocaqlarında olduğu kimi Xocalı rayon məktəblərində də son zəng günü qeyd edildi.\nSon zəng tədbirində iştirak edən Xocalı rayon İH-nin başçısı cənab Şahmar Usubov məzunları müstəqil həyata qədəm qoyduqları üçün təbrik etmiş, onlara gələcək həyatlarında uğurlar arzulamışdır.\nVeriliş zamanı Xocalı rayonunun qədim adət-ənənələrindən, mədəniyyətindən söhbət açıldı, mətbəxindən, xalçaçılıq sənətindən və digər sahələrdən nümunələr məharətlə nümayiş etdirildi.\nÜmummilli lider Heydər Əliyevin anadan olmasının 94-cü ildönümü münasibətilə ağacəkmə aksiyası həyata keçirildi.\nAğacəkmə kampaniyasında Yeni Azərbaycan Partiyasının Xocalı rayon Təşkilatının sədri, Xocalı rayon İHB-sının müavini, Sosial-iqtisadi inkişafın təhlili və proqnozlaşdırılması şöbəsinin müdiri Vahid Əliyev, İctimai-siyasi...\n16.03.2017-ci il tarixdə Xocalı rayon İcra hakimiyyətinin təşkilatçılığı ilə Goranboy rayon Aşağı Ağcakənd qəsəbəsində Novruz bayramı münasibətilə ümumrayon tədbiri keçirilmişdir.\n“8 Mart Beynəlxalq Qadınlar Günü” münasibətilə ümumrayon tədbiri.\n07.03.2017-ci il tarixdə Xocalı rayon İcra hakimiyyətinin təşkilatçılığı ilə Xocalı rayon Mədəniyyət evində “8 Mart Beynəlxalq Qadınlar Günü” münasibətilə ümumrayon tədbiri keçirilmişdir.\n01.03.2017-ci il tarixdə Xocalı rayonundan olan məcburi köçkünlərin kompakt şəkildə məskunlaşdığı Goranboy rayon Aşağı Ağcakənd qəsəbəsində yerləşən Xocalı şəhər 4 saylı tam orta məktəbində “Ümumdünya Mülki Müdafiə” gününə həsr olunmuş “Mülki Müdafiənin fəlakətlərə qarşı mübarizədə rolu” mövzusunda Azərbaycan Respublikası Fövqəladə Hallar Nazirliyinin Ağdam Regional Fövqəladə Hallar və Mülki Müdafiə şöbəsi tərəfindən Xocalı rayonunun müvafiq qurumlarının iştirakı ilə tədbir keçirilmişdir.\n21.02.2017-ci il tarixdə Amerika Birləşmiş Ştatlarının ölkəmizdəki fövqəladə və səlahiyyətli səfiri Robert Sekuta, xanımı Anna Sekuta və səfirliyin nümayəndələri Goranboy rayonu ərazisində Xocalıdan olan məcburi köçkünlərin məskunlaşdığı Aşağı Ağcakənd qəsəbəsində olublar.\nXocalı soyqırımının 25-ci ildönümünün ölkə ərazisində qeyd olunması ilə əlaqədar möhtərəm prezidentimiz İlham Əliyev cənablarının 24 yanvar 2017-ci il tarixli, 2612 №-li sərəncamının icrasını təmin etmək məqsədi ilə Xocalı rayon İcra Hakimiyyəti Başçısı Aparatında hazırlanmış tədbirlər planına uyğun olaraq 18 fevral 2017-ci il tarixdə Xocalı rayon İcra hakimiyyətinin, Xocalı şəhər 1 saylı klubun və Xocalı şəhər Uşaq musiqi məktəbinin təşkilatçılığı ilə Xocalı soyqırımının 25-ci ildönümü ilə bağlı növbəti tədbir keçirildidi.\n13.02.2017-ci il tarixdə Xocalı rayon İcra hakimiyyəti və Səfərbərlik və Hərbi Xidmətə Çağırış üzrə Dövlət Xidmətinin Xocalı rayon Bölməsinin təşkilatçılığı ilə Azərbaycan Respublikası Səfərbərlik və Hərbi Xidmətə Çağırış üzrə Dövlət Xidmətinin yaranmasının 5-ci ildönümü münasibəti ilə ümumrayon tədbiri keçirilmişdir.\n08.02.2017-ci il tarixdə 2016-cı ilin social-iqtisadi inkişafının yekunları və 2017-ci ildə qarşıda duran vəzifələr haqqında Xocalı rayon İcra hakimiyyətinin başçısı cənab Şahmar Usubovun hesabat yığıncağı keçirilmişdir. Hesabat yığıncağında Azərbaycan Respublikası Milli Məclisinin üzvləri Elman Məmmədov və Flora Qasımova, Azərbaycan Respublikası Prezidenti Adminstrasiyasının nümayəndəsi Ağa-Əli Əhmədov, rayonun idarə və təşkilat nümayəndələri və rayon əhalisi iştirak etmişdir.\nXOCALILAR QANVERMƏ AKSİYASINA QOŞULDULAR\nXocalı Soyqırımının 25-ci ildönümü haqqında Azərbaycan Respublikasının Prezidenti Cənab İlham Əliyevin Sərəncamına uyğun olaraq Xocalı rayon İcra Hakimiyyəti kütləvi tədbirlər planı hazırlamışdır.\n02.02.2017-ci il tarixdə Xocalı rayon İcra hakimiyyətinin və Xocalı rayon Gənclər və İdman İdarəsinin təşkilatçılığı ilə 2 fevral “Gənclər Günü” münasibəti ilə ümumrayon tədbiri keçirilmişdir.\n18 yanvar 2017-ci il tarixdə Xocalı rayon İcra hakimiyyətinin təşkilatçılığı ilə Xocalı rayon Mədəniyyət evində “20 Yanvar” faciəsinin 27-ci ildönümü ilə bağlı ümumrayon tədbiri keçirilmişdir.\n© 2017 All right reserved www.xocali-ih.gov.az


Ülvi Həsənli: Gənclər ölkədə heç bir perspektiv görmür [Video]\nÜlvi Həsənli: “Gənclər ölkədə heç bir perspektiv görmür\nNİDA Vətəndaş Hərəkatının İdarə Heyətinin üzvü Ülvi Həsənli Amerikanın Səsinə müsahibəsində gənclərin ölkənin ictimai-siyasi həyatında iştirakından və problemlərdən danışıb.\nAmerikanın Səsi: Son zamanlar gənclərin aktiv ictimai-siyasi fəaliyyəti demək olar ki, gözə dəymir. Sizcə bunun səbəbi nədir?\nFəaliyyət sahəsi demək olar ki, tam məhdudlaşdırılıb.\nÜlvi Həsənli: Azərbaycanda son dövrlər gənclərin aktiv olmamasının iki səbəbi var. Birincisi, ölkədə gənclər davamlı olaraq repressiyaya məruz qalır, həbs olunurlar. Fəaliyyət sahəsi demək olar ki, tam məhdudlaşdırılıb. İkinci səbəb isə odur ki, Azərbaycandan kifayət qədər çox gənclər xarici ölkələrə gedir. Çünki onların Azərbaycanda artıq heç nəyə ümidi qalmayıb. Haqq-ədalətin bərpa olunacağına inamları yoxdur. Ona görə də əsasən Avropa ölkələrinə gedirlər. Bu səbəblərdən gənclərin aktiv fəaliyyəti görünmür.\nAmerikanın Səsi: Eyni zamanda bir sıra fəal gənclər, məsələn Bayram Məmmədov, Qiyas İbarhimov, İlkin Rüstəmzadə, Elgiz Qəhrəmanlı, Mehman Hüseynov və başqaları hələ də həbsdədir. Onların hüquqlarının müdafiəsi sahəsində hansı addımlar atılır?\nÜlvi Həsənli: Həbsdə olan gənclərin hüquqlarının müdafiəsi ilə bağlı iki istiqamətdə fəaliyyət aparılır. Beynəlxalq təşkilatlar, diplomatik korpuslar mütəmadi olaraq məlumatlandırılır. Həm də ictimai kampaniyalar təşkil edilir. Həbsdə olan insanların problemləri gündəmdə saxlanılır, ictimailəşdirilir.\nAzərbaycanda vətəndaş cəmiyyəti və gənclər sektoru həbsdə olan insanların müdafiəsi ilə bağlı kifayət qədər iş görür. Sadəcə Azərbaycan hökuməti bu məsələdə hədsiz dərəcədə dirənib. Dəfələrlə qərb ölkələrinin prezidentləri, ölkə başçıları səviyyəsində məsələ Azərbaycan prezidenti qarşısında qaldırılıb. Məncə bundan yüksək diplomatik səviyyə yoxdur. Amma, Azərbaycan hökuməti bu məsələdə hələ də ciddi müqavimət göstərir.\nAmerikanın Səsi: Həbslər gənclərin vətəndaş fəallığına necə təsir edir?\nİndi heç bir ümid yoxdur.\nÜlvi Həsənli: Əlbəttə ki, bu gənclərin fəallığına mənfi təsir edir. Məsələn 4-6 il bundan əvvəl də həbslər var idi. Amma, gənclər yenə də fəal idilər. Həbslər o qədər davamlı, ardıcıl forma almağa başladı ki, həbslər insanları qorxutmaqdan əlavə, gənclər ölkədə artıq heç bir perspektiv görmür. Əvvələr belə əhval-ruhiyyə var idi ki, həbs ola bilər, amma perspektivdə bu həbslər dayanacaq və yeni vizion (yeni situasiya-red) açılacaq. Amma, indi heç bir ümid yoxdur. Hətta Avropa Məhkəməsinin gənclərin həbsləri və yaxud başqa hüquqlarının pozulması ilə bağlı qərarları var ki, icra olunmur. On il davamlı olaraq repressiya altındasansa, artıq insanlar ölkədə heç bir perspektiv gözləmir. Bu onların fəaliyyətinə, aktivliyinə çox ciddi təsir edir.\nAmerikanın Səsi: Sizin təmsil olunduğunuz NİDA Vətəndaş Hərəkatı hazırda hansı durumdadır? İctimai-siyasi fəaliyyətinizi necə həyata keçirirsiniz?\nAmerikanın Səsi: NİDA-nın fəaliyyəti davam edir. NİDA-nın açıq və qapalı tədbirləri olur. Həssas mövzularla bağlı video-roliklər hazırlanır. Fəaliyyət davam edir. Amma, əlbəttə ki, bu 2012-21013-cü illərdəki kimi gözə dəymir. Çünki həmin dövrdə ölkədə ictimai-siyasi mühit, əhval-ruhiyyə tam başqa idi. Amma, NİDA-nən maarifləndirici tədbirləri var. Bura bizim açıq təlimlər, açıq konfranslar, kitab çapları, kitab təqdimatları daxildir. Altı aylıq, bir illik tədbirlər planlarımız var. Amma ölkədə yüksək əhval-ruhiyyə olmadığına görə, insanlar artıq ictimai-siyasi proseslərdən gözləntiləri olmadığına görə bizim də fəaliyyətimiz o qədər də görünmür.\nAmerikanın Səsi: Bəs onda ölkədə gənc liderlərin yetişməsi üçün nələr edilməldir?\nBirinci növbədə gənc fəalların hərəkatlara, vətəndaş cəmiyyəti qurumlarına cəlb olunmaları vacibdir.\nÜlvi Həsənli: Birinci növbədə gənc fəalların hərəkatlara, vətəndaş cəmiyyəti qurumlarına cəlb olunmaları vacibdir. İkinci növbədə də insanların maarifləndirilməsi, təlimlərin, debat klublarının təşkili lazımdır. Bizim nəsil gənclərin yetişməsi bu mərhələlərdən keçməklə mümkün olub. Universitetlərdə də gənc liderlərin yetişdirilməsi üçün bir iş aparılmır.


Pilotun ailəsi məlumat istəyir\n2022, 24 Yanvar, Bazar ertəsi, Bakı vaxtı 18:33\nAprelin 2-də cəbhədə hərbi əməliyyatlar zamanı vurulmuş "Mİ-24" helikopterinin ekipaj üzvlərindən hərbi pilotun ailəsi məlumat istəyir. Hərbi pilot Təbriz Musazadənin atası Tariyel Musayev Müdafiə Nazirliyinə, Əsir və itkin düşmüş, girov götürülmüş vətəndaşlarla əlaqədar Dövlət Komissiyasına müraciət edib.\nBuna səbəb isə helikopterdə olan ekipaj üzvlərinin ailələrinə onların taleyi barədə heç bir rəsmi məlumatın verilməməsidir.\nHadisə zamanı helikopterdə üç nəfər ekipaj üzvü olub - Təbriz Musazadə, Ürfan Vəlizadə və Bəkir İsmayılov.\nTariyel Musayev müraciətində övladının taleyinin müəyyən edilib onlara bu barədə rəsmi məlumat verilməsini istəyir.\n"Heç bir sualımıza cavab yoxdur – pilotlar sağdır, ya yox; düşmən əlindədirmi; niyə verilmir; verilməsi üçün hansı addımlar atılır; danışıqlar aparılırmı? Nə vaxta kimi biz gözümüzü qapıya dikib gözləyəcəyik?", - deyə Təbriz Musazadənin yaxınları AzadlıqRadiosuna bildirib.\nHərbi pilot Təbriz Musazadə 1981-ci il avqustun 12-də Gürcüstanın Dmanisi rayonunda anadan olub. Evlidir, 7 və 10 yaşlarında iki oğlu var.


İnsanlar yer üzündən yox olarsa dünyanı bu heyvanlar idarə edəcək – Alimlərdən İLGİNC AÇIQLAMA – Medianews\nİnsanlar yer üzündən yox olarsa dünyanı bu heyvanlar idarə edəcək – Alimlərdən İLGİNC AÇIQLAMA\nİlk dəfədir ki, elm adamları bütün dünyada bir çox insanı maraqlandıran sual haqqında bu qədər aydın danışıblar.\nMedianews.az Türkiyə mediasına istiandən xəər verir ki, tədqiqatçılar bildiriblər ki, insanlar dünyadan yox olarsa, dünyaya hakim olmağa ən yaxın heyvan növü meymunlardır.\nEkspertlər meymun kimi ağıllı canlıların insan yoxluğunda ortaya çıxıb-çıxmayacağı ilə bağlı da fikir bildiriblər.\nGeoloq və məşhur elm adamı Dougal Dixon sözügedən məsələ haqqında bunları deyir: “Bu nöqtədə konvergensiya anlayışı çox vacib olacaq”. “İnsandan Sonra: Gələcəyin Zoologiyası” kitabının müəllifi Dikson, qohum olmayan növlər və nəsillər arasında müşahidə olunan oxşar bioloji xüsusiyyətlərin formalaşması üçün “konvergent təkamül” anlayışından istifadə edir. Bu formalaşmaya ən yaxın calılar meymunlardır”.\nDelfinlər də konvergensiyanın ən məşhur nümunələrindən birini təşkil edir. Çünki delfinlər məməli olduqlarına və tamamilə fərqli bir inkişaf prosesi izləmələrinə baxmayaraq, balıqlara bənzər xüsusiyyətlərə malikdirlər. Bu yolla dənizlərə asanlıqla uyğunlaşa bildilər. Bundan əlavə, insanları “gəzən ölülər” adlandıran yazar dünyanın sonu ilə bağlı ciddi narahatlığını da ifadə edib”.\nPandemiyanın bitmə tarixi 16 il əvvəl bu kitabda yazılıb - ŞOK İDDİA\nAzəri qızı Günel və Tunarın Türkiyədə başına pul səpdilər - VİDEO


Nur-az.com - ƏLİƏKBƏRİN CƏNAZƏSİNİN KƏNARINDA\n“Oğlum, get meydana. Tezliklə cəddim Rəsulullahın əlindən su içəcəksən.”\nİmam Hüseynin (ə) qeyrətli oğlu Əliəkbər onun başqa övladları arasında həzrət Peyğəmbərə daha çox oxşayırdı. Onun nurlu çöhrəsi, pak təbiəti və gözəl əxlaqı Zeynəb və Seyyidüş-şühədanın əziz babası həzrət Peyğəmbəri xatırladırdı. Heç şübhəsiz ki, bu xüsusiyyətlər Zeynəbin ona Allah Rəsulunun bu pak sülaləsinə olan məhəbbət və bağlılığını daha da artırmışdı. Bütün bunlar onu, Əliəkbərin imamı ağladan ağrılı-acılı şəhadətində qardaşına şərik etdi.\nİmamın səhabələri şəhadətə çatmayınca Əhli-beytdən heç kimi meydana buraxmadılar. Bütün səhabələr şəhid olandan sonra Əhli-beytdən meydana gedən ilk döyüşçü imam Hüseynin (ə) böyük oğlu Əliəkbər idi.\nİstəkli övladının müsibətinə İmamın ürəyi yanır, göz yaşı tökür. O vaxtacan heç kim imam Hüseynin (ə) ağlamaq səsini eştməmişdi.


Sahibkarlıq, Özəl və Elm Müəssisələri İşçiləri Həmkarlar İttifaqının yaranmasının 25 illiyi qeyd edilib » AHİK\nHəmin gün "Bİ-Bİ" İstirahət Mərkəzinin konfrans zalında Sahibkarlıq, Özəl və Elm Müəssisələri İşçiləri Həmkarlar İttifaqının yaranmasının 25 illiyinə həsr olunmuş mərasim keçirilib. Mərasimi giriş sözü ilə Respublika Komitəsinin sədri Məhəmmədəli Salmanov açıb.\nOnun təklifi ilə aprelin 2-dən 4-dək Qarabağda ermənilərin törətdiyi təxribata qarşı döyüşlərdə şəhid olmuş Azərbaycan Ordusu əsgərlərinin əziz xatirəsi bir dəqiqəlik sükutla yad edilib.\nSonra M. Salmanov tədbirin gündəliyini təqdim etdi və sahə Hİ Respublika Komitəsinin 25 illik fəaliyyətini əks etdirən videoçarx nümayiş olundu.\nSahə Hİ Respublika Komitəsinin sədr müavini Zenfira Bünyatova ittifaqın yaranma tarixi və keçdiyi fəaliyyət yolu barədə geniş məruzə ilə çıxış edib. Sədr müavini İttifaqın əməyin mühafizəsi, gender, gənclər, işçilərin əmək, sosial hüquqlarının qorunması sahəsində görülən işlərdən, qazanılan uğurlardan danışıb.\nDaha sonra söz Azərbaycan Həmkarlar İttifaqları Konfederasiyasının sədri, millət vəkili Səttar Mehbalıyevə verilib. Konfederasiya sədri tədbir iştirakçılarını sahə Hİ-nin yaranmasının 25 illiyi münasibətilə təbrik edib və onlara üzvlərin sosial-iqtisadi maraqlarının müdafiəsi işində uğurlar arzulayıb.\nS.Mehbalıyev sərhəd bölgələrimizdə baş verən son hadisələrə toxunaraq bildirdi ki, aprelin ilk günlərində mənfur qonşularımız tərəfindən Azərbaycanın kəndləri, yaşayış məntəqələri irimiqyaslı silahlar - top və pulemyotlardan atəşə tutub, hərbi mövqelərimizə ardıcıl zərbələr endiriblər. Nəticədə xeyli dinc əhali və hərbi heyət arasında həlak olanlar, yaralananlar olub, bir çox yaşayış evlərinə ziyan vurulub. Hamınıza bəllidir ki, Azərbaycan Respublikasının Prezidenti, Ali Baş Komandan cənab İlham Əliyev öz çıxışlarında dəfələrlə Ermənistan-Azərbaycan, Dağlıq Qarabağ münaqişəsinin sülh yolu ilə həllinə tərəfdar olduğunu bildirib. Lakin Ermənistan atəşkəs çağırışlarına məhəl qoymayaraq ağır silahlarla Azərbaycanın mövqelərinə atəş açmaqda davam edib.\nAli Baş Komandan, ölkə Prezidenti möhtərəm cənab İlham Əliyevin səyləri nəticəsində regionda ən qüdrətli bir orduya çevrilən Azərbaycan Ordusu düşmənə tutarlı cavab verərək 2 kəndimizi, bir neçə əhəmiyyətli yüksəkliyi ələ keçirib, düşmənin 300-dən çox əsgər və zabitini məhv edib, onun hərbi maddi-texniki bazasını sıradan çıxarıb.\nMən ordumuzun bu qələbələri münasibətilə bütün xalqımızı təbrik edirəm. Əminəm ki, Azərbaycanın üçrəngli bayrağının erməni ordusu tərəfindən işğal olunmuş digər ərazilərimiz üzərində dalğalanmasına çox vaxt qalmayıb.\nBütün bu qələbənin başında bizim Ali Baş Komandan, Prezidentimiz möhtərəm İlham Əliyev cənabları durur. Xalqımız kimi, həmkarlar ittifaqları üzvləri də Prezidentimizlə, ordumuzla qürur duyur.\nAHİK sədri qeyd etdi ki, “Sizin təşkilatlatın yubileyi belə bir mühüm tarixi günlərdə qeyd olunur.\nYaxşı bilirsiniz ki, Azərbaycan həmkarlar ittifaqları müstəqilliyimizin ilk illərində prinsipial mövqe tutaraq, siyasi qarşıdurmaların fitvasına getməyərək işçilərin sosial-iqtisadi və əmək hüquqlarının müdafiəsi istiqamətində uzun illərdən bəri formalaşmış ənənəyə sadiq qaldılar. Bizə ümumi problemlərimizi və məqsədlərimizi həyata keçirməkdə ulu öndərimiz Heydər Əliyev dayaq olub.\n1992-ci ildə AHİŞ-ə daxil olan 6 həmkarlar ittifaqı təşkilatı bu qurumun fəaliyyəti ilə razı olmadıqlarını bəyan etdi və növbədənkənar qurultayın çağırılması təşəbbüsünü irəli sürdülər. 6 həmkarlar ittifaqından biri məhz bu gün yubileyinə toplaşdığımız Azərbaycan Sahibkarlıq, Özəl və Elm Müəssisələri İşçiləri Həmkarlar İttifaqının təsisçilərindən biri olan Azərbaycan Sahibkarlıq İşçiləri Müstəqil Həmkarlar İttifaqı idi.\nBu altılığın qərarı öz bəhrəsini göstərdi. 5 fevral 1993-cü ildə keçirilən təsis qurultayında Azərbaycan Həmkarlar İttifaqları Şurası özünü buraxaraq səlahiyyətlərini Azərbaycan Həmkarlar İttifaqları Konfederasiyasına (AHİK) verdi. AHİK-in təsisçilərinin ikisi - Azərbaycan Sahibkarlıq İşçiləri Müstəqil Həmkarlar İttifaqı və Elm, Elmi İstehsalat və Özəl Müəssisələri İşçilərinin Həmkarlar İttifaqınin bazasında yaradılmış təşkilatlardır.\nBu gün Azərbaycan həmkarlar ittifaqlarının cəmiyyətdəki mövqeyinin güclənməsi təşkilatımızın birliyinin və həmrəyliyinin nəticəsidir. Sizin təşkilat AHİK-in kollegial şəkildə qəbul etdiyi bütün qərarların ardıcıl şəkildə yerinə yetirilməsinə çalışır, həmkarlar ittifaqının rolunun və nüfuzunun daha da artması üçün səmərəli yollar axtarır.\nHazırda 2200-dən çox təşkilatı, 18000 üzvü özündə birləşdirən bu qurum son 3 il ərzində 82 yeni təşkilatı sıralarına qoşa bilib. Yəni əlavə olaraq 1490 həmkarlar ittifaqı üzvünün problemlərinin həllini üzərinə götürüb.\nAHİK təsis edildiyi vaxtdan sizin təmsil olunduğunuz həmkarlar ittifaqına mütəmadi kömək əli uzadıb. Yalnız son 3 ildə AHİK tərəfindən ittifaqınıza 1.405.154 manatdan çox dəyəri olan 1850 yollayış ayrılıb. Bu yollayışlarla 2134 nəfər işçi respublikamızın müxtəlif sanatoriya və istirahət ocaqlarında müalicə alıb və dincəliblər.\nBununla yanaşı, hesab edirəm ki, görməli olduğumuz işlər də az deyil. Bu gün ölkəmizdə kiçik və orta sahibkarlıq böyük vüsətlə inkişaf edir. Yeni müəssisələrin və iş yerlərinin açılması yeni perspektivlər yaradır ki, bu fürsətdən yetərincə yararlanmaq Sizin üzərinizə düşür.\nDigər tərəfdən, üzvlərin hüquqlarının müdafiəsi də yaddan çıxmamalıdır. Onların hüquqları cəsarətlə və layiqincə qorunmalıdır. Etiraf edək ki, bəzən yerlərdə işçilərin hüquqlarının yetərincə qorunmasına nail olunmur. Belə ki, 2015-ci ildə işdən çıxarılma ilə bağlı işəgötürənlərin 10 müraciətinin hamısına həmkarlar ittifaqı təşkilatları müsbət cavab veriblər. Bu da tərəfimizdən təqdirəlayiq hesab edilmir.\nƏziz yubiley iştirakçıları, bu gün mən AHİK sədri, millət vəkili kimi sizin qarşınızda çıxış etməkdən məmnunam. Azərbaycan həmkarlar ittifaqlarının səsi indi beynəlxalq həmkarlar ittifaqı təşkilatlarında hörmətlə eşidilir. Müstəqil dövlətimizin dünya birliyinə inteqrasiyası həmkarlar ittifaqlarının beynəlxalq əlaqələrinin qurulmasına, BƏT-in konvensiyalarının, Avropa Sosial Xartiyasının tələblərinin yerinə yetirilməsinə geniş şərait yaradır. Biz beynəlxalq həmkarlar ittifaqı hərəkatına və əməkdaşlığa dəyərli töhfələr verəcəyimizə, bu yolla bütün işçilərin rifahına təsir göstərəcəyimizə, uğurlar qazanacağımıza inanırıq.\nSizi bir daha yubileyiniz münasibətilə təbrik edir, işlərinizdə uğurlar arzulayıram”.\nTədbirdə Dövlət İdarələri və İctimai Xidmət İşçiləri HİRK-in sədri Hikmət Osmanovun, Mədəniyyət İşçiləri HİRK-in sədri Cəmilə Səttarovanın və digərlərinin də çıxışları dinlənildi.\nSonda ittifaqın bir qrup işçisinə AHİK-in və sahə Hİ Respublika Komitəsinin Fəxri fərmanları təqdim olundu.